## Pravilnik o određivanju imena oznaka i znakova raspoznavanja brodova unutarnje plovidbe

### NN 80/2000 (9.8.2000.), Pravilnik o određivanju imena oznaka i znakova raspoznavanja brodova unutarnje plovidbe

MINISTARSTVO FINANCIJA

if !supportEmptyParas endif

1697

Na teme­lju članka 107. stavka 4. i članka 237. Zakona o plovidbi unutar­njim
vodama (»Narodne novine« br. 19/98) ministar pomorstva, prometa i veza donosi

if !supportEmptyParas endif

PRAVILNIK

if !supportEmptyParas endif

O ODREĐIVANJU IMENA, OZNAKA I POZIVNIH ZNAKOVA PREPOZNAVANJA BRODOVA
UNUTARNJE PLOVIDBE

if !supportEmptyParas endif

I. OPĆE ODREDBE

Članak 1.

Ovim Pravilnikom propisuju se načini određiva­nja imena, oznaka i
pozivnih znakova prepoznava­nja brodova te vođe­nje popisa imena, odnosno
oznaka brodova unutar­nje plovidbe.

Članak 2.

(1) Ime broda određuje Ministarstvo pomorstva, prometa i veza (u da­lj­njem
tekstu Ministarstvo) na prijedlog vlasnika broda.

(2) U zahtjevu za određiva­nje imena broda, vlasnik broda predlaže tri
imena. Ministarstvo će od predloženih imena izabrati ime koje će odrediti rješe­njem.

(3) Ako Ministarstvo procijeni da nijedno ime od predloženih imena nije
prikladno ili ako utvrdi da ime prikladno za brod već ima drugi brod, zatražit
će od vlasnika broda da predloži tri nova imena.

(4) Dva broda, bez obzira na vrstu i kate­goriju plovidbe, ne mogu imati
isto ime.

Članak 3.

Zahtjev za određiva­nje imena broda mora sadržavati podatke o osnovnim
tehničkim karakteristikama i namjeni broda i luci upisa.

Članak 4.

Prije upisa novih ili novonabav­ljenih brodova, o izboru imena broda
vlasnici brodova mogu se savjetovati s Ministarstvom.

Članak 5.

(1) Brodovi u cijelosti u vlasništvu fizičkih ili pravnih osoba držav­ljana
Republike Hrvatske s prebivalištem ili sjedištem u Republici Hrvatskoj, upisani
u hrvatski upisnik brodova moraju imati imena samo na hrvatskom jeziku.

(2) Ime broda iz stavka 1. ovoga članka može imati najviše tri riječi
ili tri riječi i rimski broj.

Članak 6.

(1) Brodovi upisani u hrvatski upisnik brodova, ne mogu imati ime koje
je iz povijesnih i kulturnih razloga suprotno interesima Republike Hrvatske.

(2) Brodovi iz stavka 1. ovoga članka ne mogu imati ime koje se sastoji
od kratica riječi.

Članak 7.

(1) Brodovima s vlastitim pogonskim sredstvom te brodovima s ugrađenim
radnim strojem, bagerima, elevatorima, bušili­ca­ma i dokovima mogu se dati
imena istaknutih osoba iz područja hrvatske kulturne, znanstvene i političke
povijesti, uz ­njihov pristanak, odnosno uz pristanak nas­ljednika ako je ta
osoba umrla, uz ispu­njava­nje sljedećih uvjeta:

1. da su novi brodovi, odnosno brodovi ne stariji od pet godina,

2. da su u cijelosti u vlasništvu fizičkih ili pravnih osoba hrvatskih
držav­ljana s prebivalištem, odnosno sjedištem u Republici Hrvatskoj.

(2) Za imena istaknutih osoba da­lje hrvatske povijesti iz stav­ka 1.
ovoga članka, nije potrebno zatražiti pristanak ­njenih nas­lje­d­nika.

Članak 8.

(1) Svaki brod koji posjeduje brodsku radijsku postaju mora imati
pozivni znak prepoznava­nja.

(2) Kod izdava­nja dozvole za brodsku radijsku postaju, Ministarstvo
određuje pozivni znak prepoznava­nja.

(3) Pozivni znak prepoznava­nja određuje se brodu u skladu s člankom 40.
stavkom 1. Zakona o telekomunikacijama (»Narodne novine«, br. 53/94).

Članak 9.

(1) Oznaka broda bez vlastitog pogonskog sredstva ili ugra­đenog radnog
stroja, a za prijevoz suhog, tekuće­g, specijalnog tereta ili za posebne
namjene, sastoji se od dvoslovne kratice naziva broda, odnosno riječi koja
upućuje na ­nje­govu namjenu, i broja koji označuje nosivost i redni broj iz popisa
broda iste vrste pod kojim je brod upisan u upisnike brodova Republike
Hrvatske.

(2) Slovni dio odvojen je od brojčanog dijela razmaknicom.

(3) Kratice koje određuju naziv i namjenu broda su sljedeće:

TZ – te­g­ljenica zatvorena,

TO –                                              te­g­ljenica otvorena,

TT – te­g­ljenica za  tekući teret
– tanker,

TS – te­g­ljenica za specijalni teret i posebnu namjenu,

PZ – potisnica zatvorena,

PO –                                              potisnica otvorena,

PT – potisnica za tekući teret – tank,

PS – potisnica za specijalni teret i posebnu namjenu.

(4) Brojčani dio oznake sastoji se od broja
koji označava desetine tona nosivosti i dvoznamenkastog broja koji označava
redni broj broda unutar iste vrste.

Članak 10.

(1) Ime odnosno oznaka broda moraju biti ispisani na obje pramčane
strane broda i na krmi.

(2) Ako su u potiskivanome ili bočno veznome sastavu natpisi imena ili
oznake pojedinog broda zaklo­njeni, ime, odnosno oznaka moraju se ispisati na
ploči i istaknuti tako da budu jasno vid­ljiva.

(3) Luka upisa mora biti ispisana na krmi i dopu­njena slovima HR, kao
oznaka države u kojoj je luka upisa.

(4) Ime, oznaka i luka upisa moraju biti ispisani lako čit­ljivim i
neizbrisivim latiničnim slovima i brojevima.

(5) Natpisi u­ljanom bojom smatraju se neizbrisivim.

(6) Veličina slova i brojeva kojima je ispisano ime ili oznaka broda
mora biti u skladu s veličinom broda i iznositi najma­nje 20 cm, a za ostale
oznake najma­nje 15 cm; širina slova i brojeva i deb­ljina crta mora biti
sukladna njihovoj visini. Slova i brojevi moraju biti svijetle boje na tamnoj
osnovi ili tamne boje na svijetloj osnovi.

Članak 11.

Popis imena, oznaka i pozivnih znakova brodova vodi Ministarstvo.

II. KAZNENE ODREDBE

Članak 12.

(1) Novčanom kaznom od 500,00 do 3.000,00 kuna kaznit će se za
plovidbeni prekršaj trgovačko društvo ili druga pravna osoba ako ne postupi u
skladu s člankom 10. ovoga Pravilnika.

(2) Za rad­nje iz stavka 1. ovoga članka, kaznit će se za plovidbeni
prekršaj i odgovorna osoba u trgovačkom društvu, odnosno drugoj pravnoj osobi,
kao i fizička osoba koja je vlasnik broda, novčanom kaznom od 500,00 do
1.000,00 kuna.

Članak 13.

(1) Novčanom kaznom od 500,00 do 3.000,00 kuna kaznit će se za
plovidbeni prekršaj trgovačko društvo ili druga pravna osoba ako ne postupi u
skladu s člankom 2., 5. i 6.

(2) Novčanom kaznom od 500,00 do 3.000,00 kuna kaznit će se za
plovidbeni prekršaj trgovačko društvo ili druga pravna osoba ako ne postupi u
skladu s člankom 14.

(3) Za rad­nje iz stavka 1. ovoga članka, kaznit će se za plovidbeni
prekršaj  i odgovorna osoba u trgovačkom
društvu, odnosno drugoj pravnoj osobi, kao i fizička osoba koja je vlasnik
broda, novčanom kaznom od 500,00 do 1.000,00 kuna.

III. PRIJELAZNE I ZAVRŠNE ODREDBE

Članak 14.

Brodovi upisani u hrvatske upisnike brodova moraju uskladiti svoja imena,
oznake i pozivne znakove prepoznava­nja, u skladu s člankom 2., 5. i 6. ovog
Pravilnika, u roku jedne godine od dana stupa­nja na snagu ovoga Pravilnika.

Članak 15.

Stupa­njem na snagu ovoga Pravilnika prestaje važiti Pravilnik o
određiva­nju imena, oznaka i znakova raspoznava­nja brodova, te o vođe­nju
evidencije o imenima brodova (»Narodne novine«, br. 53/91.), u dijelu koji se
odnosi na plovidbu unutar­njim vodama.

Članak 16.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/00-02/30
Urbroj: 530-01-00-1
Zagreb, 26. srpnja 2000.

Ministar
pomorstva, prometa i veza
**mr. sc. Alojz Tušek,** v. r.

if !supportEmptyParas endif

if !supportEmptyParas endif

if !supportEmptyParas endif

Pravilnik, NN 80/2000-1697